Eg har gjort greie for kva eg ønskjer å satse på. Eg har gjort greie for dei ulike trafikktryggleikstiltaka me vil satse på. Eg har gjort greie for at me skal auke ramma med 1 milliard kr, som det står i Soria Moria-erklæringa, som ei oppfølging av handlingsprogrammet. Det er den lina eg arbeider etter. Når det gjeld prioriteringa av dei enkelte veganlegga, ligg det føre eit stortingsvedtak om det som me vil følgje opp. Vidare arbeider me no med rullering av Nasjonal transportplan, og sjølvsagt skal me intensivere denne satsinga vidare framover. Målet mitt er å auke både fokuseringa og den økonomiske innsatsen på vegbygging i Noreg i tida som kjem. Slik sett er eg veldig glad for det store og gode engasjementet som fleire stortingsrepresentantar og parti viser ved å støtte meg i det viktige arbeidet framover.